b"\n_START_ARTICLE_\nHilary Duff\n_START_SECTION_\n1987 - 1999: Zgodnje \xc5\xbeivljenje in za\xc4\x8detki kariere\n_START_PARAGRAPH_\nHilary Erhard Duff se je rodila v Houstonu, Teksas, Zdru\xc5\xbeene dr\xc5\xbeave Amerike, kot h\xc4\x8di Susan Colleen (roj. Cobb), gospodinje, in Roberta Erharda \xc2\xbbBoba\xc2\xab\xc2\xa0Duffa, partnerja manj\xc5\xa1ih supermarketov. Ima nem\xc5\xa1ke korenine; trije od njenih pra-prastar\xc5\xa1ev so se v Zdru\xc5\xbeene dr\xc5\xbeave Amerike preselili iz Nem\xc4\x8dije. Hilary Duff ima starej\xc5\xa1o sestro, Haylie, prav tako igralko in pevko. Njena mama jo je skupaj s Haylie v otro\xc5\xa1tvu vpisovala v razne igralske te\xc4\x8daje in obe dekleti sta sodelovali pri raznih lokalnih gledali\xc5\xa1kih igrah. Ko sta bili stari \xc5\xa1est in osem let, sta sodelovali pri igri Hresta\xc4\x8d gledali\xc5\xa1\xc4\x8da BalletMet Columbus v San Antoniu. Sestri sta se tako pri\xc4\x8deli zanimati za poklicno igranje. Njuna mama se je z njima preselila v Kalifornijo, njun o\xc4\x8de pa je ostal v Houstonu ter nadaljeval s svojim poslom. Ker se je \xc5\xbee tako zgodaj pri\xc4\x8dela poklicno ukvarjati z igranjem, so Hilary Duff \xc5\xa1olali doma. Sestri sta ve\xc4\x8d let hodili na razne avdicije in dobivali vloge v televizijskih reklamah._NEWLINE_Na za\xc4\x8detku svoje igralske kariere je Hilary Duff ve\xc4\x8dinoma igrala manj\xc5\xa1e vloge. Leta 1997 se je pojavila v Hallmarkovi miniseriji True Women. Naslednjega leta je bila statistka v dramediji Sr\xc4\x8dne igre. Njena prva pomembnej\xc5\xa1a vloga je bila vloga mlade \xc4\x8darovnice Wendy v filmu Casper sre\xc4\x8da Wendy. Kakorkoli \xc5\xbee, film s strani kritikov ni prejel pozitivnih ocen. Leta 1999 je zaigrala stransko vlogo v televizijskem filmu The Soul Collector, ki je temeljil na romanu Kathleen Kane. Za svoj nastop v filmu je prejela nagrado Young Artist Award v kategoriji za najbolj\xc5\xa1i nastop v televizijskem filmu ali pilotu (mlada stranska igralka).\n_START_SECTION_\n2000 \xe2\x80\x93 2003: Lizzie McGuire, Agent Cody Banks in Metamorphosis\n_START_PARAGRAPH_\nMarca 2000 je zaigrala bolnega otroka v televizijski seriji Bolni\xc5\xa1nica upanja. Hilary Duff je \xc5\xa1ir\xc5\xa1emu ob\xc4\x8dinstvu postala bolj znana leta 2000, ko je dobila vlogo enega izmed otrok v prvi epizodi NBC-jeve televizijske serije Daddio poleg Michaela Chiklisa. \xc5\xa0e preden je serija iz\xc5\xa1la, so jo zamenjali in sama ni \xc5\xbeelela ve\xc4\x8d igrati. Kljub temu sta jo njen mened\xc5\xbeer in njena mama spodbujala, da je \xc5\xa1e naprej hodila na avdicije. Teden dni kasneje je dobila glavno vlogo v otro\xc5\xa1ki televizijski seriji, Lizzie McGuire. Serija je govorila o prehajanju glavne junakinje v adolescenco._NEWLINE_Prva epizoda serije Lizzie McGuire je iz\xc5\xa1la 12. januarja 2001 na Disney Channelu in takoj prejela pozitivne ocene s strani ob\xc4\x8dinstva. Eno epizodo serije si je v povpre\xc4\x8dju ogledalo 2,3 milijona ljudi. Zaradi njenega sodelovanja pri seriji je Hilary Duff postala precej popularna pri otrocih med sedmim in \xc5\xa1tirinajstim letom. Richard Huff, novinar revije Daily News, jo je ozna\xc4\x8dil za \xc2\xbbrazli\xc4\x8dico Annette Funicello iz leta 2002\xc2\xab. Potem, ko je posnela petin\xc5\xa1estdeset epizod in izpolnila vse obveznosti, vpisane v pogodbi, je Disney Channel nameraval posneti \xc5\xa1e nekaj epizod in filmov. Kakorkoli \xc5\xbee, tega nazadnje niso naredili, saj so predstavniki Britney Spears trdili, da ni dovolj pla\xc4\x8dana. Vseeno pa je \xc5\xa1e vedno sodelovala z Disney Channelom; leta 2002 je posnela film Kadetka Kelly, ki je postal najbolj gledano delo v 19-letni zgodovini kanala. V filmu je zaigrala nagajivo dekle, ki se mora spoprijeti s pravili stroge voja\xc5\xa1ke \xc5\xa1ole._NEWLINE_Leta 2001 je Hilary Duff pri\xc4\x8dela hoditi z Aaronom Carterjem. Spoznala sta se na snemanju serije Lizzie McGuire, kjer je gostoval v bo\xc5\xbei\xc4\x8dni epizodi. Razmerje je trajalo dve leti. Mediji so poro\xc4\x8dali, da jo je Aaron Carter pustil zaradi Lindsay Lohan, vendar sta se z njo kmalu raz\xc5\xa1la in ponovno je pri\xc4\x8del hoditi s Hilary Duff. Kasneje je Aaron Carter priznal tudi, da je Hilary Duff varal z njeno najbolj\xc5\xa1o prijateljico in ji tako \xc2\xbbzlomil srce\xc2\xab, vendar da \xc2\xbbob\xc5\xbealuje\xc2\xab\xc2\xa0svoja dejanja. Hilary Duff je ob razpadu razmerja dejala: \xc2\xbbBil je moj prvi pravi fant in bila sva zelo zaljubljena, a stara sva bila, koliko, \xc5\xa1tirinajst let? Komu mar?!\xc2\xab_NEWLINE_Prva vloga Hilary Duff je leta 2002 svoj prvi film, izdan v kinematografih. Film Human Nature se je premierno predvajal na filmskih festivalih Cannes in Sundance. V filmu je upodobila mlaj\xc5\xa1o verzijo naravoslovke, ki jo je zaigrala Patricia Arquette. Istega leta je posnela lastno verzijo pesmi Brooke McClymont,\xc2\xa0\xc2\xbbI Can't Wait\xc2\xab\xc2\xa0za soundtrack serije Lizzie McGuire in pesem\xc2\xa0\xc2\xbbThe Tiki Tiki Tiki Room\xc2\xab\xc2\xa0za prvo kompilacijo DisneyMania. Izdala je tudi svoj prvi glasbeni album, Santa Claus Lane. Album je bil zbirka bo\xc5\xbei\xc4\x8dnih pesmi, ki vklju\xc4\x8duje tudi duete z njeno sestro Haylie, Lil' Romeom in Christino Milian. Preko albuma so izdali en singl,\xc2\xa0\xc2\xbbTell Me a Story (About the Night Before)\xc2\xab, album pa je zasedel sto\xc5\xa1tiriinpetdeseto mesto na lestvici Billboard 200 in nato prejel zlato certifikacijo za dobro prodajo v Zdru\xc5\xbeenih dr\xc5\xbeavah Amerike._NEWLINE_Leta 2003 je Hilary Duff dobila prvo pomembnej\xc5\xa1o vlogo v filmu, ki je iz\xc5\xa1el tudi v kinematografih, saj je poleg Frankieja Muniza zaigrala v filmu Agent Cody Banks. Film je s strani kritikov prejel v glavnem pozitivne ocene in bil celo tako uspe\xc5\xa1en, da so posneli nadaljevanje, pri katerem pa Hilary Duff ni sodelovala. Tistega leta je Hilary Duff zaigrala Lizzie McGuire tudi v filmu Lizzie bo popstar. Film je prejel me\xc5\xa1ane ocene s strani kritikov, saj naj bi bil \xc2\xbbsamo velikanska promocija podobe Hilary Duff, tako kot je bil film Ve\xc4\x8d kot dekle za Britney Spears\xc2\xab. Kasneje istega leta je zaigrala enega izmed dvanajstih otrok Stevea Martina in Bonnie Hunt v filmu Koli\xc4\x8dinski popust, ki do danes ostaja njen najuspe\xc5\xa1nej\xc5\xa1i film._NEWLINE_Drugi glasbeni album Britney Spears, Metamorphosis (2003), je zasedel prvo mesto na ameri\xc5\xa1ki in kanadski glasbeni lestvici ter do januarja 2007 prodal 3,7 milijonov kopij izvodov. Glavni singl z albuma,\xc2\xa0\xc2\xbbSo Yesterday\xc2\xab, ki ga je napisala skupina The Matrix, je postal svetovna uspe\xc5\xa1nica; drugi singl z albuma,\xc2\xa0\xc2\xbbCome Clean\xc2\xab, pa so izbrali za tematsko pesem filma Laguna Beach: The Real Orange County. Tretji singl z albuma,\xc2\xa0\xc2\xbbLittle Voice\xc2\xab, ni iz\xc5\xa1el v Zdru\xc5\xbeenih dr\xc5\xbeavah Amerike, vendar je postal avstralska uspe\xc5\xa1nica. Leta 2003 je Hilary Duff od\xc5\xa1la na svojo prvo turnejo Metamorphosis Tour, kasneje pa \xc5\xa1e na turnejo Most Wanted Tour. Ve\xc4\x8dina koncertov obeh turnej je bilo razprodanih. Istega leta se je pojavila v epizodi televizijske serije George Lopez, kjer je zaigrala prodajalko li\xc4\x8dil in poleg svoje sestre Haylie zaigrala v epizodi televizijske serije Ameri\xc5\xa1ki sen.\n_START_SECTION_\n2004 - 2006: Hilary Duff, Pepelkina zgodba in Most Wanted\n_START_PARAGRAPH_\nHilary Duff je leta 2004 pri\xc4\x8dela hoditi s pevcem glasbene skupine Good Charlotte, Joelom Maddenom. Potem, ko so mediji \xc5\xbee dolgo govorili o njunem razmerju, je mama Hilary Duff, Susan, junija 2005 v intervjuju z revijo Seventeen kon\xc4\x8dno potrdila razmerje. Hilary Duff in Joel Madden sta se raz\xc5\xa1la novembra 2006. Istega leta so star\xc5\xa1i Hilary Duff po dvaindvajsetih letih zakona vlo\xc5\xbeili zahtevo za lo\xc4\x8ditev. Bole\xc4\x8dino, ki jo je \xc4\x8dutila ob razhodu in lo\xc4\x8ditvi, je opisala v pesmih\xc2\xa0\xc2\xbbStranger\xc2\xab\xc2\xa0in \xc2\xbbGypsy Woman\xc2\xab._NEWLINE_Drugi glasbeni album Hilary Duff, Hilary Duff, za katerega je napisala ve\xc4\x8d pesmi kot za svoj debitatski album. Iz\xc5\xa1el je septembra 2004, ob njenem sedemnajstem glasbenem albumu, ter debitiral na drugem ameri\xc5\xa1ke in prvem mestu kanadske glasbene lestvice. Album je v Zdru\xc5\xbeenih dr\xc5\xbeavah Amerike prodal 1,5 milijonov izvodov v osmih mesecih, preko njega pa je iz\xc5\xa1el samo en singl, naslovljen\xc2\xa0\xc2\xbbFly\xc2\xab._NEWLINE_Leta 2004 je Hilary Duff zaigrala v komi\xc4\x8dnem filmu Pepelkina zgodba. \xc4\x8ceprav so kritiki filmu dodelili ve\xc4\x8dinoma negativne ocene je film postal moderatna uspe\xc5\xa1nica in tudi kritiki so bili navdu\xc5\xa1eni nad njenim nastopom. Kasneje tistega leta je izdala svoj prvi dramski film, Raise Your Voice. \xc4\x8ceprav so kritiki hvalili, ker je kon\xc4\x8dno zaigrala v resnej\xc5\xa1em in bolj odraslem filmu, ni zaslu\xc5\xbeil veliko ali prejel hvale s strani kritikov. Mnogi kritiki so bili ravnodu\xc5\xa1ni nad njenim igranjem in so kritizirali njeno petje, saj naj bi njene vokale digitalno predelali. Istega leta je bila nominirana za zlato malino v kategoriji za \xc2\xbbnajslab\xc5\xa1o igralko\xc2\xab\xc2\xa0za svoje nastope v filmih Pepelkina zgodba in Raise Your Voice._NEWLINE_Hilary Duff je marca 2004 preko trgovin Target v Zdru\xc5\xbeenih dr\xc5\xbeavah Amerike, Kmart v Avstraliji, Zellers v Kanadi in Edgars Stores v Ju\xc5\xbeni Afriki izdala svojo prvo modno linijo, imenovano Stuff by Hilary Duff. Na za\xc4\x8detku so jo izdali kot linijo obla\xc4\x8dil, vendar so nazadnje izdali \xc5\xa1e pohi\xc5\xa1tvo, nakit in di\xc5\xa1ave za najstnike._NEWLINE_Leta 2005 je Hilary Duff zaigrala Kenzie, feministi\xc4\x8dno pesnico, Carmenino (Masiela Lusha) prijateljico, v epizodi televizijske serije George Lopez ter glavno vlogo v manj pomembnem filmu Joan of Arcadia. Zaigrala je tudi v nadaljevanju filma Koli\xc4\x8dinski popust, Velika dru\xc5\xbeina, veliko smeha, ki pa ni bil tako uspe\xc5\xa1en kot prvi film in so ga kritiki v glavnem kritizirali. Leta 2005 je zaigrala tudi v filmu Popoln mo\xc5\xa1ki, kjer je zaigrala starej\xc5\xa1o h\xc4\x8derko lo\xc4\x8dene \xc5\xbeenske (Heather Locklear). Za svoja nastopa v filmih Velika dru\xc5\xbeina, veliko smeha in Popoln mo\xc5\xa1ki je bila ponovno nominirana za zlato malino v kategoriji za \xc2\xbbnajslab\xc5\xa1o igralko\xc2\xab. Kasneje tistega leta je skupaj s svojo sestro zaigrala v animirani komediji Foodfight! podjetja Lions Gate Entertainment. Re\xc5\xbeiser filma, Larry Kasanoff, je dejal, da je bil \xc2\xbbpopolnoma navdu\xc5\xa1en nad dejstvom, da bom sodeloval s sestrama Duff\xc2\xab. Kljub temu filma niso nikoli izdali._NEWLINE_Leta 2006 je skupaj s svojo sestro Haylie Duff in Anjelico Huston zaigrala glavno vlogo v filmu Vse za denar, ki ga je tudi producirala. Za soundtrack filma sta sestri posneli duet, lastno razli\xc4\x8dico Madonnine pesmi\xc2\xa0\xc2\xbbMaterial Girl\xc2\xab, ki jo je produciral Timbaland. Za svoja nastopa v filmu sta bili obe nominirani za zlato malino._NEWLINE_Tretji glasbeni album Hilary Duff, Most Wanted (2005), so sestavljale pesmi z njenih prej\xc5\xa1njih albumov, remixe in tri nove pesmi. Prvo od novih pesmi z albuma,\xc2\xa0\xc2\xbbWake Up\xc2\xab, je napisal njen takratni fant Joel Madden skupaj s svojim bratom Benjijem, \xc4\x8dlanom skupine Good Charlotte. Druga,\xc2\xa0\xc2\xbbBeat of My Heart\xc2\xab, je bila precej uspe\xc5\xa1na v Avstraliji, kjer je na dr\xc5\xbeavni glasbeni lestvici zasedla trinajsto mesto. Tudi to sta napisala Joel in Benji Madden, v sodelovanju s Hilary Duff in Jasonom \xc2\xbbJay E-jem\xc2\xab\xc2\xa0Eppersonom. Tretjo pesem, \xc2\xbbBreak My Heart\xc2\xab, pa je napisala Hilary Duff v sodelovanju s skupino Dead Executives, ki je pesem tudi producirala. Album Most Wanted je debitiral na prvem mestu lestvice Billboard 200 in tako postal njen tretji album, ki je debitiral na prvem mestu kanadske glasbene lestvice. \xc5\xbde v prvem tednu od izzida je album prodal 200.000 kopij izvodov. V sklopu promocije albuma je Hilary Duff nastopila na turneji Still Most Wanted Tour. Turneja se je pri\xc4\x8dela julija 2005, aprila 2006 pa je nastopila tudi na koncertih v Zdru\xc5\xbeenem kraljestvu. Med nastopi v sklopu turneje v Guadalajari, Mehika, je posnela epizodo televizijske serije Rebelde. Njena naslednja kompilacija, 4Ever, je iz\xc5\xa1la leta 2006, in sicer samo v Italiji._NEWLINE_Septembra 2006 je Hilary Duff izdala svojo prvo di\xc5\xa1avo, imenovano\xc2\xa0\xc2\xbbWith Love... Hilary Duff\xc2\xab, ki jo je oblikovalo podjetje Elizabeth Arden. V Zdru\xc5\xbeenih dr\xc5\xbeavah Amerike so parfum prodajali samo v nakupovalnem centru Macy's, kmalu zatem pa so ga izdali \xc5\xa1e v Kanadi in na Japonskem. Parfum \xc2\xbbWith Love...Hilary Duff\xc2\xab\xc2\xa0je postal eden izmed treh najbolje prodajanih ameri\xc5\xa1kih di\xc5\xa1av leta 2006.\n_START_SECTION_\n2010 - danes: Najstni\xc5\xa1ki romani, zakon in materinstvo\n_START_PARAGRAPH_\n19. februarja 2010 sta Hilary Duff in hokejist Mike Comrie, ki sta takrat hodila tri leta, oznanila zaroko. Par se je poro\xc4\x8dil 14. avgusta 2010 v Santa Barbari, Kalifornija._NEWLINE_Lo\xc4\x8dila sta se februarja 2016._NEWLINE_Hilary Duff je zaigrala v romanti\xc4\x8dni komediji Gila Jungerja, naslovljeni kot Beauty and the Briefcase, ki je temeljila na knjigi Danielle Brodsky Diary of a Working Girl. Film se je premierno predvajal 18. aprila 2010 na kanalu ABC Family. V filmu je zaigrala kolumnistko modne revije, ki pi\xc5\xa1e o svojih te\xc5\xbeavah pri zmenkih v mestu._NEWLINE_Zalo\xc5\xbeba Simon & Schuster je 12. oktobra 2010 izdala knjigo Elixir, prvi roman Hilary Duff. Roman Elixir je prva knjiga v seriji romanov, ki jih bo Hilary Duff \xc5\xa1e napisala. Knjiga, namenjena najstnikom, je od izzida iz\xc5\xa1la tudi drugod po svetu in se uvrstila na seznam najbolje prodajanih knjig The New York Timesa. Nadaljevanje knjige, naslovljeno Devoted, je iz\xc5\xa1lo 11. oktobra 2011. V letu 2012 Hilary Duff namerava izdati knjigo o tem, kako se otroci soo\xc4\x8dajo z lo\xc4\x8ditvijo svojih star\xc5\xa1ev._NEWLINE_Novembra 2010 se je Hilary Duff pojavila v epizodi komi\xc4\x8dne televizijske serije Community; zaigrala je vlogo Meghan, glavne v skupini zlobnih navija\xc4\x8dic. Maja 2011 je zaigrala v filmu Bloodworth, filmski upodobitvi romana Provinces of Night Williama Gayja, kjer je zaigrala Raven Halfacre, najstni\xc5\xa1ko h\xc4\x8der promiskuitetne, z alkoholom zasvojene matere. Avgusta 2011 so objavili, da bo zaigrala v neodvisnem filmu She Wants Me Roba Margoliesa, v katerem bo zaigrala mlado Hollywoodsko igralko Kim Powers. 14. avgusta 2011, ob prvi obletnici od poroke, sta Mike Comrie in Hilary Duff preko njene uradne spletne strani oznanila, da pri\xc4\x8dakujeta svojega prvega otroka. 20. marca 2012 je Hilary Duff rodila de\xc4\x8dka z imenom Luca Cruz Comrie._NEWLINE_Oktobra 2011 je Hilary Duff v intervjuju s spletno stranjo E! Online dejala, da razmi\xc5\xa1lja o za\xc4\x8detku snemanja novega albuma. Januarja 2012 je preko svoje uradne spletne strani in Twitterja potrdila, da je pri\xc4\x8dela s snemanjem.\n_START_SECTION_\nDobrodelnost\n_START_PARAGRAPH_\nHilary Duff sodeluje z ve\xc4\x8d dobrodelnimi organizacijami, najve\xc4\x8dkrat s tistimi, ki se zavzemajo za pravice \xc5\xbeivali ter pravice otrok. Je \xc4\x8dlanica organizacije Kids with a Cause. Donirala je 250.000 $ za pomo\xc4\x8d \xc5\xbertvam orkana Katrina. Leta 2005 je donirala ve\xc4\x8d kot 2,5 milijona $ za pla\xc4\x8devanje obrokov \xc5\xbertvam orkana Katrina na jugu. Avgusta 2006 je odpotovala na neko osnovno \xc5\xa1olo v New Orleansu in delala s podjetjem USA Harvest za pomo\xc4\x8d pri pripravljanju obrokov. Sodelovala je tudi s Skladom za pomo\xc4\x8d otrokom Audrey Hepburn in organizacijo Kids with a Cause. 8. oktobra 2008 je postala govornica kampanje \xc2\xbbPomisli, preden spregovori\xc5\xa1\xc2\xab\xc2\xa0organizacij Ad Council in GLSEN, s katero so \xc5\xbeeleli otroke prepri\xc4\x8dati, naj nehajo uporabljati homoseksualcem \xc5\xbealjive fraze, kot je: \xc2\xbbTo je pa tako gejevsko.\xc2\xab Julija 2009 so jo imenovali za mladinsko ambasadorko otrok v glavnem mestu Kolumbije, Bogoti. Kot mladinska ambasadorka bo pet dni pre\xc5\xbeivela z otroki v dr\xc5\xbeavi in se trudila zbrati denar za hrano pomo\xc4\x8di potrebnim otrok._NEWLINE_Hilary Duff je ve\xc4\x8dkrat dejala, da zelo podpira pravice \xc5\xbeivali in ko so jo vpra\xc5\xa1ali, kaj bi po\xc4\x8dela v \xc5\xbeivljenju, \xc4\x8de ne bi bila igralka, je odgovorila: \xc2\xbbKo sem bila mlaj\xc5\xa1a, sem si vedno \xc5\xbeelela postati veterinarka, potem pa sem ugotovila, da \xc5\xbeivali pri veterinarjih pravzaprav umirajo, zato to ni primerna slu\xc5\xbeba zame. Ampak zagotovo bi po\xc4\x8dela nekaj z \xc5\xbeivalmi ali otroci.\xc2\xab\n_START_SECTION_\nJavna podoba\n_START_PARAGRAPH_\nHilary Duff sama je o svoji podobi v medijih dejala: \xc2\xbbVsak teden v revijah prebiram re\xc4\x8di o sebi, o stvareh, ki jih nisem naredila ali mestih, ki jih nisem obiskala ali za katera sploh nisem vedela. Vse skupaj so samo govorice.\xc2\xab_NEWLINE_Junija 2006 naj bi v intervjuju z revijo Elle takrat osemnajstletna Hilary Duff dejala:\xc2\xa0\xc2\xbb[nedol\xc5\xbenost] je zagotovo nekaj, kar mi je pri meni zelo v\xc5\xa1e\xc4\x8d. To ne pomeni, da nisem pomislila na seks, a to samo zato, ker to po\xc4\x8dnejo vsi in si ne \xc5\xbeeli\xc5\xa1 odstopati od drugih.\xc2\xab Hilary Duff je kasneje MuchMusicu povedala, da tega v intervjuju ni dejala in da ta tema \xc2\xbbzagotovo ni nekaj, o \xc4\x8demer bi govorila ...\xc2\xab Ta citat je ponovno zanikala leta 2008 v intervjuju z revijo Maxim._NEWLINE_Hilary Duff se je uvrstila na razne sezname najprivla\xc4\x8dnej\xc5\xa1ih \xc5\xbeensk na svetu. Leta 2007 je zasedla triindvajseto, leta 2008 petindvajseto, leta 2011 pa \xc5\xa1tirideseto mesto seznama \xc2\xbb100 privla\xc4\x8dnih\xc2\xab\xc2\xa0ameri\xc5\xa1ke revije Maxim. Dvakrat se je uvrstila tudi na seznam \xc2\xbb100 najprivla\xc4\x8dnej\xc5\xa1ih \xc5\xbeensk na svetu\xc2\xab\xc2\xa0britanske revije FHM; leta 2006 na oseminpetdeseto, leta 2008 pa na osmo mesto. Revija Rolling Stone jo je leta 2003 imenovala za \xc2\xbbnajstnico leta\xc2\xab."